**ZADEVA: Vabilo na usposabljanje v sklopu strukturiranega dialoga – OBLIKOVANJE KOMUNIKACIJSKE KAMPANJE - ZA DRUŽBENE SPREMEMBE**

Mladinska Mreža MaMa skupaj z Mladinskim svetom Slovenije organizira projekte strukturiranega dialoga. Strukturiran dialog je nenehen proces, ki ga podkrepimo z različnimi projekti in posvetovanji, kamor vključujemo mlade in odločevalce. Znotraj projekta Za družbene spremembe (v nadaljevanju ZDS) se bomo osredotočili na tri ključne teme: podjetništvo in ustvarjanje novih delovnih mest, zaposlovanje mladih in vsem mladim omogočiti udeležbo v raznoliki, povezani in vključujoči Evropi. Na te tri teme bodo mladi skupaj z odločevalci razpravljali in oblikovali predloge ter jih predstavili odločevalcem v sklopu nacionalne konference, ki bo potekala v mesecu novembru.

Ključni pomen projekta, je da se mladi zavedajo, da imajo vzvode in mehanizme s katerimi lahko so-oblikujejo družbo. Pogosto se v mladinskem sektorju dogaja, da informacije o možnostih za aktivacijo do mladih ne pridejo. V ta namen bomo v začetku septembra organizirali prvo izmed štirih aktivnostih in sicer usposabljanje za 20 mladinskih delavcev iz mladinskih centrov in mladinskih svetov lokalnih skupnostih. Na usposabljanju bodo udeleženci\_ke ob strokovni podpori pridobili\_e znanja s področja oblikovanja komunikacijskih kampanj in sporočil v procesu strukturiranega dialoga. S pomočjo komunikacijskih strokovnjakov boste načrtovali\_e lokalne akcije/dogodke/projekte za učinkovitejšo komunikacijo med mladimi in odločevalci.

Namen usposabljanja je, da se udeleženci\_ke naučijo kako spodbuditi mlade in sebe k oblikovanju izzivov sodobnega časa, kako jih osmisliti v kratkem sporočilu ter jih predstaviti odločevalcem. Osnovana sporočila bodo osnova za kampanjo in prenos znanj na mlade, na podlagi inovativnih, kreativnih in gverilskih metod komuniciranja, promocije in izvajanja strukturiranega dialoga na lokalnih ravneh.

Tokrat vas pozivamo in vabimo k prijavi na prvo izmed štirih aktivnosti in sicer na **intenzivno usposabljanje v sklopu strukturiranega dialoga za mladinske delavce od naslovom OBLIKOVANJE KOMUNIKACIJSKE KAMPANJE**, ki bo **izvedeno med 5. in 7.9.2016**. Usposabljanje bomo izvajali trenerji Mreže MaMa v sodelovanju s trenerji MSS, osrednji del usposabljanja pa bo podkrepljen z zunanjim strokovnim predavateljem. Na podlagi vaših mnenj ter kot odgovor na potrebo premajhne inovativnosti in izvenelosti mladinskega sektorja smo se odločili, da je ta koncept primerno orodje za dvig kompetenc mladinskih delavcev.

|  |  |  |
| --- | --- | --- |
| Urnik | Aktivnosti | Uporabljene metode |
| *1. DAN (5.9.2016)* | | |
| dopoldne | Prihod udeležencev, predstavitev širšega konteksta projekta | energizerji, igre z imeni, predstavitev projekta, delo s plakati, delo v skupinah |
|  | Pregled aktualnih lokalnih stanj | delo s plakati, aktivno vključevanje udeležencev, prenos dobrih praks |
| popoldne | Kaj je strukturiran dialog | predavanje, predstavitev praks preteklih izvedb strukturiranega dialoga |
|  | Dnevna evalvacija | delo v skupinah, poročanje trenerjem |
| *2. DAN (6.9.2016)* | | |
| dopoldne | Kaj je gverilski marketing | gost (kreativna komunikacijska agencija), kreativni koncepti delavnic |
|  | Načrtovanje medijske kampanje | gost (kreativna komunikacijska agencija), delo na konkretnem primeru, umeščanje lokalnih skupnosti v projekt |
| popoldne | Načini uporabe kreativnih metod komuniciranja v mladinskem sektorju | gost (kreativna komunikacijska agencija), kreativni koncepti delavnic |
|  | Dnevna evalvacija | delo v skupinah, poročanje trenerjem |
| *3. DAN (7.9.2016)* | | |
| dopoldne | Lokalni posvet, delovni zvezek, evalvacija | Predstavitev želenih dosežkov na lokalni ravni ter predstavitev koncepta delovnega zvezka, predstavitev modela skupne evalvacije v sklopu lokalnih posvetov |
|  | Priprava konkretnega načrta za izvedbo lokalnega posveta in spremljevalnih aktivnosti | individualizirano delo z oporo trenerjev in kreativne komunikacijske agencije, priprava individualiziranega načrta za lokalno aktivnost/posvet/akcijo |
| popoldne |
|  | Končna evalvacija | delo v skupinah, uporaba e-vprašalnika |

Pristop, ki smo ga izbrali za izvedbo projekta temelji na strokovnem usposabljanju, ki bo v sektor prineslo svežino in nove pristope mladinskega dela.

**Osnovni fokus projekta je osredotočen v lokalne** **skupnosti**, saj je to raven, kjer lahko mladi lažje dosegajo rezultate, je bolj individualizirana raven in kot takšna tudi bolj oprijemljiva. Ko se nek ukrep udejanji na lokalni ravni, ga je lažje prenesti tudi na višje ravni, hkrati pa mladi z videnim rezultatom dobijo več zagona in motivacije za nadaljnje angažiranje in aktivacijo v družbi. S tem pristopom želimo mlade prepričati, da tolikokrat uporabljena fraza "Saj nič ne morem, nihče me ne sliši in upošteva" izgubi na svoji teži.

K sodelovanju so povabljeni vsi mladinski centri, mladinski sveti lokalnih skupnosti in drugi, ki kažejo interes in potencial za sodelovanje. Na podlagi izraženega interesa bo za udeležbo na usposabljanju izbranih vsaj 20 mladinskih delavcev iz različnih lokalnih okolij.

V sklopu usposabljanja bo pripravljena osnovna shema za izvajanje vključujočih dogodkov/delavnic na lokalnih ravneh, ki pa bo še vedno ostajala odprta za pobude in ideje udeležencev.

***Usposabljanje bo za udeležence brezplačno.* Prijavite se** [**tukaj**](https://docs.google.com/forms/d/e/1FAIpQLSfO4EkuRhkw2H4yEPZJNd8fSRthkvQcRVnAcZHFX1WcV-b5FA/viewform) **do 28.8.2016. Izbor udeležencev bo izveden 29.8.2016. Lokacijo usposabljanja vam bomo sporočili ob potrditvi prijave.**

**Od mladinskih delavcev vključenih v usposabljanje se pričakuje tudi aktivna udeležba v drugem delu projekta strukturiranega dialoga– organizaciji lokalnih posvetov/akcij.** Le te se bodo izvajale v septembru in oktobru 2016 (zaželeno je, da so posveti/akcije izvedene v tednu med 19. in 25.9.2016).

**Nacionalna konferenca** bo izvedena v obliki predstavitve dobrih praks iz lokalnih posvetov/akcij in bo potekala kot enodnevni dogodek v novembru 2016.

Mladi in mladinski delavci, ki bodo vključeni v projekt bodo pridobili dodatna znanja in kompetence s področja komuniciranja, samoiniciativnosti, organiziranja in izvajanja projekta, nastopanja v javnosti in zagovorništva. Spoznali pa bodo tudi kaj pomeni aktivno državljanstvo in participacija v sodobni družbi in luči sprememb.

Za več informacij se lahko obrnete na Lauro Krančan ([laura.krancan@mreza-mama.si](mailto:laura.krancan@mreza-mama.si), 041 931 940).

Lep dan vam želimo!

Ekipa Mreže MaMa